**СЪОБЩЕНИЕ ЗА МЕДИИТЕ**

**относно влошено качество на питейната вода, подавана във водопроводната мрежа на гр. Добрич**

Във връзка с получени днес в РЗИ-Добрич сигнали за мътна вода, подавана във водопроводната мрежа на гр. Добрич, от РЗИ-Добрич е предприето пробонабиране на 3 бр. проби вода от пунктове при крана на потребителя в гр. Добрич. Пробите ще бъдат анализирани по физико-химични и микробиологични показатели.

Резултатите от изследваните по физико-химични показатели общо 3 бр. проби вода, пробонабрани на 27.06.2023 г. от пунктове при крана на потребителя в 08. Зона Добрич, гр. Добрич, показват, че пробите са с отклонение от здравните изисквания по показател мътност. Продължават изпитванията по микробиологични показатели.

РЗИ-Добрич препоръчва в домакинствата, където водата от водопроводната мрежа е видимо мътна, за питейно-битови цели да се използва бутилирана вода от търговската мрежа. При ползване на вода от резервни съдове, същата преди консумация следва да се преварява.

При получаване на резултатите по микробиологични показатели от изследваните проби вода, допълнително ще информираме населението за съответствието им с изискванията на Наредба №9/2001 г. за качеството на водата, предназначена за питейно-битови цели.